అభయచంద్ర జైన్

అభయచంద్ర జైన్ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు నాలుగుసార్లు ఎమ్మెల్యేగా ఎన్నికై, కె. సిద్ధరామయ్య మంత్రివర్గంలో మత్స్య, యువజన సేవలు & క్రీడల మంత్రిగా పని చేశాడు.
రాజకీయ జీవితం 
అభయచంద్ర జైన్ భారత జాతీయ కాంగ్రెస్ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 కర్ణాటక శాసనసభ ఎన్నికలలో మూడబిద్రి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీయూ అభ్యర్థి అమర్‌నాథ శెట్టిపై 4190 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి అమర్‌నాథ శెట్టిపై 2949 ఓట్ల మెజారిటీతో గెలిచి  రెండోసారి ఎమ్మెల్యేగా ఎన్నికయ్యాడు. 

అభయచంద్ర జైన్ 2008 కర్ణాటక శాసనసభ ఎన్నికలలో మూడబిద్రి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కె.పి. జగదీష్ అధికారిపై 9903 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఉమానాథ కోటియన్ పై 4550 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు. 

అభయచంద్ర జైన్ 2018 కర్ణాటక శాసనసభ ఎన్నికలలో మూడబిద్రి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఉమానాథ కోటియన్ చేతిలో 29,799 ఓట్ల తేడాతో ఓడిపోయాడు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు